recursal/SuperWikiNEXT-32B huggingface dataset:
La **paroĥa preĝejo Naskiĝo de Maria** (hungare: *Kisboldogasszony*) estas romkatolika historia monumento en Hungario, en vilaĝo Nógrádsáp.

Historio
--------

La preĝejo de vilaĝo „Sáp" menciiĝis en la 14-a jarcento (la vilaĝeto mem en 1219), tiam la preĝejo situis en mezo de la vilaĝeto. En la sekva jarcento oni konstruis defendan muron ĉirkaŭ la preĝejon. Dum dominado de turkoj la komunumo senhomiĝis, la preĝejo ruiniĝis kune kun la defenda muro. Ili estis renovigitaj en 1746, krome antaŭ la turon oni konstruis vestiblon, kiu estis forigita dum la plena renovigo en 1967.

Konstruaĵo
----------

La konstruaĵo staras sola apud la tombejo sur monteto. Antaŭ la fasado situas la gotika ĉefenirejo tra la defenda muro. Interne dum la mezepoko la tombejo funkciis, sed nuntempe ĝi troviĝas ekster la muroj. Baldaŭe oni konstruis ankaŭ alian barokan pordon tra la muro. La preĝejo mem konsistas el plurangula sanktejo oriente. Antaŭe estas la pli larĝa brikoforma navo, fine la kvadrata turo, kiu pli supre estas okangula kaj la turosupro estas baroka. Ankaŭ sakristio (kun aparte enirejo) aliĝas al la sanktejo. 

Interne ĉe la sakristio restis mezepokaj freskoj, kiuj prezentas Sanktan Nikolaon, Madonon kaj Krucumadon. En la navo restis murpentraĵo pri bapto de Kristo, krome diversaj fragmentoj. Menciindas gotika niĉo videbla en la sanktejo. La mebloj estis faritaj el la 18-a jarcento. La altara bildo estis pentrita en 1960.

Kermeso okazas en la 8-an de septembro.

Fontoj
------

* hungare kun 4 fotoj
* hungare
* hungare kun fotoj
* foto pri la preĝejo

* Aerfoto pri la preĝejoAerfoto pri la preĝejo
* La sanktejo ekstereLa sanktejo ekstere
* Mezepokaj freskojMezepokaj freskoj
* Interna parto de la preĝejoInterna parto de la preĝejo
**Preĝejo Sankta Vito la 14 helpantaj sanktuloj** estas romkatolika historia monumento en vilaĝo Pilisborosjenő (Hungario).

Historio
--------

Kirko de Pilisborosjenő jam troviĝis en eklezia listo el 1332. Inter 1541-1686 okazis dominado de turkoj, tiam la kirko ruiniĝis. Germanaj alvenintoj en 1698 faris la necesajn rekonstruojn, samtempe la paroĥo renaskiĝis. En 1756 la ŝvaboj konstruis novan barokan kirkon, tamen ili uzis la fundamenton kaj eble kelkajn murpartojn. La navo kaj sanktejo klasikismiĝis en 1861. La orgeno estis produktita en 1944. Monaĥinoj ekloĝis en la paroĥo en 1990, post 2 jaroj ili ricevis novan monaĥejon.

Konstruaĵo
----------

La preĝejo situas sur monteto en mezo de la vilaĝo. La fasado estas simetria, meze la kvadrata turo reliefas kaj altiĝas. La enirejo funkcias tra la turo, ŝtupoj kuras al la enirejo. Interne la flanka altaro kaj ŝranko en la sakristio estis faritaj en la 18-a jarcento, la predikejo kaj la ĉefaltaro en la sekva jarcento.

Kermeso okazas en la 23-an de aprilo aŭ en dimanĉo depost 15-an de junio.

Fontoj
------

* hungare kun foto
* hungare kun fotoj
* hungare kun fotoj
* 

* Kirko kun paroĥoKirko kun paroĥo
* Malnovaj tomboŝtonojMalnovaj tomboŝtonoj


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
*Frédéric Chopin ludante antaŭ la familio Radziwiłł en ties salono de Berlino*, fare de Henryk Siemiradzki (1887).
**Radziwiłł** [radziviŭ], litove ***Radvila***, estas la nomo de unu el la plej antikvaj kaj riĉaj familioj de la nobelaro pol-litova.

La unuaj historiaj atestiloj pri la familio Radziwiłł datas el la 14-a jarcento, kies membroj estis konataj el 1518 kiel «princoj Radziwiłł», nome titolo de la Sankta Romia Imperio.

Nikolao Radziwill, nome la unua de la familio datita historie, ricevis bapton en 1368 kun Jogajlo, granda duko de Litovio kiu poste, estante jam reĝo Ladislao la 2-a de Pollando, li nomumis lin palacano de Vilno. Konvertita al la kristanismo li adoptis Sanktan Nikolaon kiel patrono kaj decidis, ke ĉiuj naskitoj en la familio portos la nomon de tiu sanktulo.

Anoj
----

Kelkaj konataj familianoj:

* Antoni Radziwiłł, 1775 – 1833
* Marcelina Radziwiłł, 1817 − 1894
* Barbara Radziwiłł, dua edzino de reĝo Sigismondo la 2-a

* Kategorio Radziwiłł en la Vikimedia Komunejo (Multrimedaj datumoj)
Okcidenta fasado.
La interno.
La **Preĝejo Sankta Wigbert** (germane: *Wigbertikirche*) estas unu el la multnombraj preĝejoj en la urbocentro de Erfurto, Germanio, Regierungsstraße nr 74.

Historio ĝis la reformacio
--------------------------

Paroĥo ekzistas jam ekde la mezo de la 10-a jarcento: verŝajne ĝin konstruigis monaĥoj de la abatejo Hersfeld. Post la incendio de 1291 oni rekonstruis la kirkon en pluraj etapoj: turo (1409), preĝeja navo kaj ĥorejo (1472). La nuna malfrugotika preĝejo estis konsekrita en 1473. Ĝia patrono (festo de patroneco estas la 13-a de aŭgusto) estis kamarado kaj akompananto de Sankta Bonifaco. Dum la tumultoj de la Reformacio la estonteco de la preĝejo estis tute malklara. Ekde 1606 ĝi estas - nur interrompite de interludo de sveda regado dum la Tridekjara milito - katolika.

Dum la Dua Mondmilito, ĉe la detruo de la najbara franciskana preĝejo per blockbuster-bombo ĝi ne estis trafita. Pro la disrompiĝo de la fenestroj en la ĥorejo la diservoj okazis depost tio en la sakristio. En 1985 iĝis kunfandiĝo kun la komunumo de la Preĝejo Sankta Kruco.

Multfunkcia ejo
---------------

De 1668 ĝis 1822 ĝi servis kiel klostra kirko de la aŭgustenanoj, kiu provis novan setlon post la sekularigo de la aŭgustenana monaĥejo. La apuda korto de Valentino alikonstruitis por monaĥeja uzo.

De 1664-1802 la preĝejo estis krome la kortega kaj funebra kirko de la prefekto de Mainz.

Interno kaj konstruoj
---------------------

Malgraŭ tiomo da elstaraj funkcioj, la ekipaĵo de la kirko estas relative modesta. Ĉe la okcidenta fasado estas du grandaj plastikaĵoj (Madono kun Jesuo; Jesuo dolorplena). La meblaro kun rokokostilaj benkoj kaj konfesejoj estas perfekta. La belegaj stukaĵoj kaj la lignoskulptitaj ŝrankoj de la sakristio estas elstaraj ekzemploj de erfurta metiaj laboroj.

Dum la 1950-aj kaj la 1990-aj jaroj fariĝis ŝanĝoj en la interno de la preĝejo. En 2003 iĝis granda restaŭro. Ekde 2005 alireblas la bombŝirma kelo situanta en la korto.

Fajrogardista turo
------------------

La hodiaŭa turo estas de la jaro 1409-a. Ĝi estis ĝis 1887 unu el pluraj turoj, kiujn fajrogardistoj uzis loĝien. Por tio ĝi estis alikonstruita jam en 1563.

Subnotoj
--------

1. ↑  Informoj pri la vizitabla bombrifuĝejo sur la paĝaro de la urba muzeo

Eksteraj ligiloj
----------------

* Kategorio Preĝejo Sankta Wigbert (Erfurto) en la Vikimedia Komunejo (Multrimedaj datumoj)

* Hejmpaĝo de la paroĥa komunumo
* Detalaj informoj sur la paĝaro de *erfurt-web*
* Informoj en la malnovgreka
**Preĝejo Nomo de Sankta Maria** estas romkatolika historia monumento en Bánhorváti.

Historio
--------

Estis menciita preĝejo en 1332, kiu nun estas la kalvinana preĝejo, ĉar en la malfrua 16-a jarcento la loĝantoj iĝis kalvinanoj. La katolika grupo refondiĝis en 1769 kaj tiutempe ili konstruis la nun videblan katolikan preĝejon. En 1801 ĝi trakonstruiĝis. La orgeno estis konstruita en 1805. En la sama jaro pli nova paroĥejo konstruiĝis.

Konstruaĵo
----------

La preĝejo situas sola en malgranda korto. La fasado komenciĝas meze kun turo, malantaŭe la navo etendiĝas, fine kvadrata absido estas videbla. La navo estas pli larĝa, tamen la absido preskaŭ havas la saman larĝon. La ĉefaltara bildo prezentas Sanktan Marian. Ĝi estis pentrita en 1832.

Kermeso okazas la 8-an de septembro.

Fontoj
------

* hungare kun bildoj
* hungare
* fotoj

Aerfoto pri la preĝejo (videbla maldekstre)
La ĉefaltara bildo
La predikejo

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
Ekstero de la remparo-kirko. Interno, vido al la ambono. La **Kirko Sankta Wigbert** (germane: *Wigbertikirche*) troviĝas en Sülzenbrücken, Germanujo. Ĝi estas tre malnova: ĝiaj plej malnovaj partoj estas romanikaj. Konserviĝis el tiu epoko mureroj kaj plenmasonitaj rondvolbaj fenestroj ĉe la turo kaj la ĉefa navo. Pro alikonstruoj dum la 16-a kaj la 17-a jarcentoj la tuto tre suferis arkitekturhistorie. Ankaŭ partoj de la ĉirkaŭfortikaĵo detruiĝis tiam. Ĝi estas unu el la plej pompe ornamitaj kaj pentritaj kirkoj de la regiono kun scenoj bibliaj kaj belaj galerioj.

Priskribo
---------

Iam la kirko estis vere remparokirko kaj - kiel la tuta vilaĝo - ĉirkaŭita de muregoj. Interna muro kun konservita duoncirklo je distanco de 6 metroj disde la kirko iam komplete ĉirkaŭis la preĝejon estante 1 metron dika kaj pli ol 4 metroj alta. Kvin embrazuroj ankoraŭ videblas. Ŝtono montras enskribe la jaron 1162. De la ekstera muroringo inverse nenio restis. Antaŭ la preĝejoj estas monumento por la falintoj de la Dua mondmilito.

Interno
-------

La stiloj interne varias de gotiko ĝis baroko. En la jaroj 1710/11 estiĝis la pentraĵoj, de la mezo de la 18-a jarcento datumas la ambono simila al birdonesto.
La orgeno datumas de 1676 alikonstruite kaj pligrandigite en 1743 (fare de Johann Stephan Schmaltz). Hodiaŭ jam ne eblas ludi ĝin: necesis forpreni ĝin pro malaltiĝo de la tegmento. Ekde 1995 okazas koncertoj por reloki la orgenon iam estontece ĉe la origina loko.
Oleopentraĵo montras la portreton de la paroĥestro H.W. Göring de ĉ. 1856. Inter la altvaloraĵoj nombriĝas ankaŭ bildo de la krucumita Jesuo el la 16-a jarcento, kiun oni trovis dum restaŭradlaboroj. Krome parto de iama triptiko kun tri virinaj figuroj (ĉ. de 1480 en la altarejo).

Rolo de la vilaĝo
-----------------

En frua kristana epoko Sülzenbrücken ege gravis. En 741 certa Wynnebald (eble kuzino de Sankta Bonifaco) fondis tie ĉi misian kirkon estante animzorgada estro de sep komunumoj. Sankta Bonifaco mem ankaŭ plurfoje gastis tie ĉi. En la 21-a de oktobro 742 li konsekris - en ĉeesto de la episkopoj Burchard de Würzburg kaj Witta de Büraburg la fraton de Wynnebald, Willibald, episkopo de Erfurto.

De 1561 ĝis 169 pastoris surloke la poste tre influa luterana teologo Martin Mirus. Ĝis la fino de la 20-a jc videblis en la preĝejo unika naskoseĝo, kiu estas nun en la Muzeo pri turingia folkloro en Erfurto.

Literaturo
----------

Corona Unger: *St. Wigbert Sulzenbrücken: Die Gemälde der Emporenbrüstungen Taschenbuch*, 2011, eldonita fare de Evangelisches Pfarramt Holzhausen, ISBN 978-3000347870

Eksteraj ligiloj
----------------

* Kategorio Preĝejo Sankta Wigbert (Sülzenbrücken) en la Vikimedia Komunejo (Multrimedaj datumoj)

Informoj pri la kirko.



Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Preĝejo Patrono de Hungaroj** (hungare *Magyarok Nagyasszonya-templom*) estas romkatolika Monumento historia en Hungario, en Dunapataj.

Historio
--------

En Dunapataj la iaman kirkon la kalvinanoj akiris dum dominado de turkoj. En 1737 la katolika grupo renondiĝis. La katolika preĝejo omaĝe al Johano Nepomuko estis konstruita en 1761. La orgeno estis farita en 1888. En la frua 20-a jarcento la kapacito jam ne sufiĉis, tial la konstruaĵo estis pligrandigita en 1934. La metodo estis tutlanda uniko: oni distranĉis la navon kaj la sanktejon, poste 9 metrojn fortiris la sanktejon, sekve estis loko por pligrandigi la navon. Post la pligrandigo la nova titolo iĝis Patrono de Hungaroj.

Konstruaĵo
----------

La konstruaĵo situas sola en korto. Antaŭ la preĝejo]] kruco troviĝas pri Mario Magdaleno kaj monumento pri Sankta Maria kun Jesuo el la 19-a jarcento. Ĝi havas unusolan turon en centro de la fasado. Krom la ĉefenirejo du malplenaj niĉoj estas videblaj en la fasado. Sakristio aliĝas al la navo ĉe la sanktejo. La absido estas duonronda. Sur la muron estis metitaj memortabulo pri la unika trakonstruo kaj tomboŝtonon pri iama ĉefepiskopa bibliotekisto.

Kermeso okazas en la 8-an de oktobro.

Fontoj
------

* hungare
* hungare
* hungare kun fotoj
* hungare

Kruco antaŭ la preĝejo
Monumento antaŭ la preĝejo
Memortabulo pri la trakonstruo

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Preĝejo de Patrono de Hungaroj,** hungare: *Magyarok Nagyasszonya* estas romkatolika historia monumento en Hungario, en Keszthely, laŭ la ĉefplaco. La hungaroj uzas ankaŭ la simplan nomformon *főtéri templom* (=ĉefplaca templo).

Historio
--------

En Keszthely en 1385 franciskanoj alvenis, kiuj konstruis la kirkon kaj la apudan monaĥejon ekde la sekva jaro. Tamen arkeologoj trovis en 1957 en la sama loko pli malnovan kapelon. La kirko mem konstruiĝis iterrompe, la sanktejo kaj la sakristio estas pli malnova, ol la navo. En la 1550-aj jaroj ĝi estis trakonstruita burgo pro la kontraŭturkaj bataladoj. En 1723 la franciskanaj monaĥoj revenis, ili komencis la rekonstruadon, krome ili alkonstruis kapelon de Sankta Anna. Spite tion en 1788 ili estis forigitaj, la monaĥejo iĝis kazerno. En 1799 György Festetics (politikisto) akiris la preĝejon kaj li faris la preĝejon paroĥa preĝejo de la urbeto, krome premonstratoj alvenis. En 1878 denove okazis trakonstruo, tiam konstruiĝis la nun videbla novgotika turo. En 1896 denove oni trakonstruis la preĝejon. En 1904 incendio okazis, poste tuj kaj ankaŭ en 1970 renovigoj okazis. La orgeno estis konstruita en 1905, en 1974 ĝi trakonstruiĝis. En 1945 la turo grandparte detruiĝis.

Konstruaĵo
----------

La preĝejo situas en stratoangulo kune kun la monaĥejo kaj la bladaŭa gimnazio. La fasado komenciĝas per la kvadrata turo, iom malantaŭe situas la monaĥejo. Ĉe la piedo de la turo la ĉefenirejo funkcias, pli supre impona fenestrorozo estas videbla, sed ĝuste super la pordo estas mozaiko pri Sankta Maria kun Jesuo. La sanktejo estas okangula kaj ĝi kontaktiĝas al la navo 3 anguloj. Interne plejparto de la mebloj estis faritaj post 1904. La gotikaj freskoj restis el la 14-a jarcento. Ili estas la pej grandaj restintaj gotikaj freskoj en Hungario.

Kermeso okazas en la 8-an de oktobro.

Fontoj
------

* hungare kun bildoj
* hungare
* hungare kun fotoj


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Preĝejo Patrono de Hungaroj (Keszthely) en la Vikimedia Komunejo (Multrimedaj datumoj)
**Rafael CANOGAR** [kanoGAR] (Toledo, 1935) estas hispana pentristo,​ unu el ĉefaj reprezentantoj de abstrakta arto en Hispanio.​

Naskiĝinta kiel Rafael García Cano Gómez, li ŝanĝis sian unuan familinomon (plej grava en Hispanio) al Canogar, kio estis agnoskita laŭleĝe kaj transmitita al posteuloj. Disĉiplo de Daniel Vázquez Díaz (1948-1953), li tuj aliris al avangardismo kaj tuj poste studis profunde abstraktismon. Li dekomence uzis teknikon skulpt-pentrartan: per siaj manoj skrapis kaj premis la farbopaston kiu tiel vibris sur fono de ebenaj koloroj. 

En 1957 li fondis kun aliaj artistoj (Antonio Saura, Manolo Millares, Luis Feito kaj Pablo Serrano), kaj la kritikisto José Ayllón la madridan grupon El Paso. En 1974 li partoprenis kun Wolf Vostell, Edward Kienholz kaj aliaj artistoj en Berlino en la agado de *ADA - Aktionen der Avantgarde*.​ 

Estas verkoj liaj en diversaj muzeoj de moderna arto: Cuenca, Madrido, Barcelono, Las Palmas de Gran Canaria, Torino, Romo, Karakaso kaj Pittsburg (Carnegie Institute), ktp.​

Libro
-----

* Rafael Canogar, *Espejismo y realidad. Divergencias estéticas*. Síntesis S.A. Madrid 2011, ISBN 978-84-975674-1-1.

Eksteraj ligiloj
----------------

* Retejo de Rafael Canogar
* Rafael Canogar."25 años de pintura" (televidprogramo de RTVE), de Santiago Amón
* OBRA GRÁFICA DEL ARTISTA
* Rafael Canogar. Testimonio y Compromiso, de Santiago Amón
* "Tiagua", verko de Rafael Canogar de la kolekto Fundación Caixa Galicia
* Ekspozicio en novembro 2013 en IVAM de Valencio


|  |  |
| --- | --- |
| Bibliotekoj | * PeEnEo: 784089
* GND: 119312921
* LCCN: n84013985
* VIAF: 261965857
* ISNI: 0000 0003 8162 1126
* SUDOC: 066950309
* BNF: 15078512m
* ULAN: 500026099
* RKD: 444398
* BNE: XX874831
 |
**Kirko Reĝino Sankta Maria kaj Sankta Gotardo** estas romkatolika historia monumento en mezo de Mosonmagyaróvár laŭ placo.

Historio
--------

Apud la nuna kirko en la mezepoko jam funkciis katolika romanika preĝejo fare de germanaj metiistoj. La turkoj detruis ĝin en 1529. La nun videbla kirko kun aparta turo konstruiĝis en 1668. Oni konstruis kapelojn inter la turon kaj navon en 1820, tial la konstruaĵo iĝis unueca.

La orgeno estis konstruita en 1768, ĝi trakonstruiĝis en 1938.

Konstruaĵo
----------

La preĝejo situas sola laŭ la trotuaro, apud la kirko skulptaĵo pri Ladislao la 1-a (Hungario) estas videbla. La konstruaĵo havas turon en mezo de la fasado, malsupre estas la enirejo. La navo finiĝas en kvadrata absido. Sub la navo kriptoj etendiĝas. La ĉefaltaro estis farita en la 1770-aj jaroj. La altara bildo prezentas Sanktan Gotardon kune kun Sankta Petro kaj Sankta Paŭlo.

Fontoj
------

* hungare
* hungare
* hungare
* hungare kun fotoj[*rompita ligilo*]


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Rafael Lucio** estas komunumo en la meksika subŝtato Veracruz. La ĉefurbo de la komunumo same nomiĝas *Rafael Lucio*. La ŝlosilnumero de la komunumo laŭ la INEGI, do laŭ la nacia geografia instituto estas 30 136.

Geografio
---------

La komunumo havis en 2005 (lasta popolnombrado de la INEGI) 5966 loĝantojn. El tiuj estis 2890 viroj kaj 3076 virinoj. La komunumo havas surfacon de 24.7 kvadratkilometroj. La komunumo situas je 19 gradoj kaj 35 minutoj norda latitudo kaj 96 gradoj kaj 59 minutoj okcidenta longitudo. La meza alteco estas 1840 metroj super la marnivelo.

Sociogeografio
--------------

En la jaro 1995 en la komunumo vivis 4657 personoj. En la jaro 2000 temis pri 5342, do temis pri kresko / malkresko je 2.78 %. En la jaro 2000 (INEGI) en la komunumo vivis 4682 personoj, kiuj aĝis pli ol 5 jaroj. El tiuj 27 personoj parolis indiĝenan lingvon. Tio egalas al  % de la loĝantoj. 

Fontoj: Statistikoj de la INEGI

Eksteraj ligiloj
----------------



Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Preĝejo de Sankta Johano Nepomuka** estas romkatolika preĝejo en Hungario, en Rákosmente, en urboparto Rákoscsaba [rAkoŝĉaba].

Historio
--------

Dum dominado de turkoj la katolika preĝejo detruiĝis. La nova preĝejo konstruiĝis en 1740, poste renoviĝis en 1762 kaj en 1996, dume ĝi pligrandiĝis en 1780. La paroĥo formiĝis en 1762. Skulptaĵoj pri Sankta Maria fariĝis en 1890, Stefano la 1-a (Hungario) kaj Ladislao la 1-a (Hungario) en 1899. En 1948 fenestraj vitrobildoj fariĝis.

Konstruaĵo
----------

La preĝejo havas unu navon, sakristion kaj turon. Ĉe la sanktejo estas seko pri Sankta Triunuo kaj pri la 4 evangeliistoj de 1742. La ĉefaltara bildoserio prezentas vivon de Johano Nepomuko.

En tiu preĝejo okazis geedziĝo de Mór Jókai en 1848.

La preĝejo estas Monumento historia kaj en la distrikto ĝi estas la plej malnova. Kermeso okazas dimanĉe ĉirkaŭ en la 16-an de majo.

Fontoj
------

* Hungara Vikipedio
* hungare

Bildoj pri la preĝejoSankta Triunuo
La Predikejo
Fronto de la preĝejo
"Venu ĉiuj al mi"
La sanktejo
Kristnasko en 2009
La nova altaro
  


* Preĝejo Johano Nepomuka (Rákoscsaba) en la Vikimedia Komunejo (Multrimedaj datumoj)
* Kategorio Preĝejo Johano Nepomuka (Rákoscsaba) en la Vikimedia Komunejo (Multrimedaj datumoj)
Nadal en 2008 en la turniro *Western & Southern Financial Group Masters* en Mason, Ohio**Rafael NADAL PARERA** (n. la 3an de junio 1986 en Manacor), plej konata kiel **Rafa Nadal**, estas kataluna kaj hispania tenisludisto. Nuntempe (Decembro 2013), li rangas kiel unua tenisludisto en la mondo. En la pasinteco li dufoje unuarangis: 46 semajnoj de la 18-an de aŭgusto 2008 ĝis la 5-an de julio 2009, kaj 56 semajnoj de la 7-an de junio 2010 ĝis la 3an de julio 2011. Li estas dektrifoja venkisto en la Roland Garros-tenisturniro (en 2005, ​2006,​ 2007,​ 2008,​ 2010,​ 2011,​ 2012,​ 2013,​ 2014,​ 2017,​ 2018,​ 2019​, 2020 kaj 2022); ĉampiono de la Turniro de Wimbledon en 2008 kaj dufoje subĉampiono de tiu (2006 kaj 2007), ĉampiono de la Aŭstralia Malferma (2009) kaj ricevis la ormedalon en la Somera Olimpiko 2008 de Pekino. La 18an de aŭgusto de 2008 li iĝis la numero 1 de la klasigo de la ATP post esti la dua numero dum 160 sinsekvaj semajnoj. Pro siaj 15 titoloj de Masters 1000, Nadal troviĝas ene de la grupo de kvar tenisludistoj en la tuta historio de teniso kiu superis dek ĉampionecojn en tiuj turniroj kaj kun la aliaj numeroj 1 de la mondo, Pete Sampras (11), Roger Federer (15) kaj Andre Agassi (17). En 2008 li ricevis en Hispanio la premion *Príncipe de Asturias de los Deportes*.

Rafa Nadal iĝis la unua hispano kiu venkis en la turniro Aŭstralia Malferma (2009). La 11-an de junio 2012 li gajnis la tiujaran Francan Malferman Tenisturniron *Roland Garros*.

La 10an de Septembro 2017 li venkis en la Usona Malferma 2017.

128036 Rafaelnadal estas tre malgranda, tre hela asteroido de la ĉefa asteroida zono en orbita resonanco 1:2 kun Marso. Ĝi estis malkovrita la 28-an de majo 2003 elde la Observatorio de Majorko en Costitx (Majorko).

Notoj
-----

1. ↑  Nadal gana su primer Wimbledon, As, 6a de julio de 2008
2. ↑  Federer vence en Londres a su verdugo de París, As, 8a de julio de 2006
3. ↑  Federer vence a Nadal y consigue su quinto consecutivo, Marca, 8a de julio de 2007
4. ↑  Nadal se lleva el primer grande del año 20minutos.es
5. ↑  Ranking oficial del circuito profesional de la ATP, atptennis.com, 9a de junio de 2008
6. ↑  Historia y estadísticas de la ATP, atptennis.com, 9a de junio de 2008

Eksteraj ligiloj
----------------

* oficiala retejo (hispane kaj angle)
* 

* profilo de Rafael Nadal en la retejo de la Asocio de Tenisaj Profesiuloj (ATP, angle)
* profilo en la retejo de la Internacia Tenisa Federacio Arkivigite je 2012-01-19 per la retarkivo Wayback Machine
* profilo en la retejo de la Davisa Pokalo

* Kategorio Rafael Nadal en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 274215
* GND: 139076395
* LCCN: n2005075233
* VIAF: 89826459
* ISNI: 0000 0000 8163 1971
* SUDOC: 154384682 187745579, 154384682
* BNF: 15766905z
* NDL: 01240017
* NKC: xx0148884
* ICCU: LO1V384160
* BNE: XX4435598
 |
**Preĝejo Stefano la 1-a (Hungario)** estas romkatolika preĝejo en Hungario, en urbo Miskolc.

Historio
--------

Oni planis la preĝejon en 1938 je la miljara datreveno de reĝo Sankta Stefano, sed pro la 2-a mondmilito ĝi prokrastiĝis kelkajn jarojn. La orgeno pretiĝis en 1989.

Konstruaĵo
----------

Interne en la preĝejo 3 flankaj altaroj troviĝas: Sankta Jozefo, Dipatrino kaj Koro de Jesuo. Fresko de la sanktejo pretiĝis en 1955. Ili prezentas hungarajn historiajn figurojn kaj sanktulojn: Stefano la 1-a (Hungario), Sankta Margareta de Hungario, Elizabeto de Hungario, Johano Hunyadi, Francisko Rákóczi la 2-a, Péter Pázmány kaj aliaj. La skulptaĵoj prezentas reĝon Stefanon, Sanktan Terezian kaj Sanktan Antonion de Padovo. La nuna turo konstruiĝis en 1980.

Oni aranĝas ankaŭ koncertojn en la preĝejo. Kermeso okazas en la 20-an de aŭgusto.

Fontoj
------

* Hungara Vikipedio
* hungare

Interna parto de la preĝejo

* Kategorio Preĝejo Stefano la 1-a (Miskolc) en la Vikimedia Komunejo (Multrimedaj datumoj)
**Hatta** (en araba: حتا) estas interna eksklavo de la Emirlando Dubajo en la Unuiĝintaj Arabaj Emirlandoj (UAE).

Ĝi estas sudoriente de la ĉefa teritorio kaj ĉirkaŭ 134 km oriente de Dubajurbo. Ĝi limas kun Omano oriente kaj sude, la vilaĝoj Sajh Mudajrah kaj Masfut en Emirlando Aĵmano okcidente, kaj Ras-al-Ĥajmo norde.

Ĉar ĝi estas en la montaro Al Hajar, tradicie ĝi estis somerloko de Dubajaj familioj kiuj fuĝas el la varmo kaj humideco de la marbordo.

Ekonomio
--------

La ĉefaj ekonomiaj enspezofontoj de Hatta estas turismo kaj akvo. Historie la areo kapablas kultivi daktilopalmojn, kies fruktoj estas uzataj kiel manĝorimedo, dum la arbo estas uzata por konstrumaterialo. Ĝi havas popularan tradician vilaĝon, kiu inkludas kolekton de rekonstruitaj tradiciaj montarloĝejoj kaj estas populara por semajnfinoj kiam homoj povas kampadi en la vintraj monatoj aŭ gasti en la Hatta Fort Hotel, kiu estas nur je 2.7 km el la Hatta Akvorezervejo.

Bildaro
-------

* Eksklavonomo surrokaEksklavonomo surroka
* Hatta Fort HotelHatta Fort Hotel
* Hatta akvejojHatta akvejoj
* Rojo en HattaRojo en Hatta
* Hatta AkvorezervejoHatta Akvorezervejo
* Hatta tradicia vilaĝoHatta tradicia vilaĝo
* Hatta FortHatta Fort

Notoj
-----

1. 1 2  "About Hatta in Dubai, UAE". usatoday.com. 12a de aprilo 2017.
2. ↑   Hatta Heritage Village. *dubaiculture.gov.ae*. Alirita 12a de aprilo 2017.

 Arkivigite je 2016-03-12 per la retarkivo Wayback Machine  Arkivita kopio. Arkivita el la originalo je 2016-03-12. Alirita 2019-07-03.
3. ↑   Dubai Mountain Resort - JA Hatta Fort Hotel. *jaresortshotels.com*. Alirita 12a de aprilo 2017.[*rompita ligilo*]
4. ↑  "Mountains Blog",  *UAE Tour and Travels*. Kontrolita 2018-06-29.
**Preĝejo de Sankta Anna** estas romkatolika Monumento historia en Ukrainio, en urbo Uĵhorodo, pli precize en iama vilaĝo Horjani. Ĝi apartenas al la plej malnovaj arkitekturaj monumentoj de Ukrainio.

Historio
--------

La rotondo supozeble konstruiĝis en la 10-a jarcento. Ĝi longe apartenis al riĉa hungara familio *Drugeth*. En nekonata tempo oni alkonstruis al la rotondo diversajn partojn. Post la mezepoko la preĝejo malgraviĝis kaj restis en la manoj de katolikanoj. Foje la jezuitoj profitis ĝin. En 1911 oni renovigis ĝin. En 1949 Sovetunio transdonis la preĝejon al la ortodoksa eklezio kaj en 1962 oni malpermesis la funkciadon. En la 1980-aj jaroj oni restaŭris la raran preĝejon. Ekde 1990 la grekokatolikanoj uzas la preĝejon, sed dum kermeso romkatolika kaj hungarlingva meso okazas.

Konstruaĵo
----------

La preĝejo havas unu navon kaj super la enirejo malaltan turon, kiu kreskiĝis el la navo. Post la navo sekvas la mezepoka rotondo, kiu havas sesangulan strukturon. Tio estas malofta kaj nekutima en [centra) Eŭropo, similaĵoj estas mulnombre nur en Armenio.

La preĝejo estas pilgrimejo.

Fontoj
------

* Hungara kaj ukraina Vikipedioj
* (hungare)

Interno de la preĝejo
**Preĝejo Stefano la 1-a (Hungario)** estas romkatolika historia monumento en Hungario, en vilaĝo Tarnabod.

Historio
--------

En tiu vilaĝo kirko funkciis jam dum la mezepoko. Oni komencis konstrui la nun videblan preĝejon en 1720. Ĝi estis renovigita en 1779. Post jardeko oni konstruis turon. En 1840 kaj 1851 renovigoj okazis. La mebloj devenis parte el la 18-a jarcento, parte el la 20-a jarcento.

Konstruaĵo
----------

La konstruaĵo situas sola en korto. En la korto estas videblaj ankaŭ skulptaĵo pri Sankta Antonio, monumento pri falintoj dum la mondomilitoj kaj baskulputo. En mezo de la fasado troviĝas la enirejo, pli supre estas la kvadrata turo. La absido estas poligono kaj ĝi situas en la orienta flanko. En norda flanko de la absido sakristio funkcias.

Fontoj
------

* hungare kun fotoj


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Preĝejo Stefano la 1-a (Tarnabod) en la Vikimedia Komunejo (Multrimedaj datumoj)
La **paroĥa preĝejo Koro de Jesuo** estas romkatolika historia monumento en Hungario, en urbo Nagykanizsa, en la supra urboparto.

Historio
--------

En la iama Kanizsa la unua kirko estis menciita en 1262. Dum dominado de turkoj ĉiuj kristanaj preĝejoj neniiĝis. En 1764 oni konstruis kapelon dediĉitan al Johano Nepomuka en mezo de la tombejo, en 1824 ĝi estis pligrandigita, ankaŭ turo estis konstruita. Intertempe la tombejo ĉesis en 1784. Post la 1-a mondmilito la preĝejo renoviĝis. En 1942 escepte la turon la preĝejo estis malkonstruita kaj pli granda estis konstruita. Ekde tiam la nova titolo estis Koro de Jesuo. Dum la mondmilitaj bataloj la konstruaĵo ne difektiĝis, en 1955 la internaj muroj estis pentritaj, en 1962 la turo estis renovigita. La orgeno alvenis en 1927, sed en 1996 pli nova estis konstruita. En 2001 la preĝejo plene renoviĝis.

Konstruaĵo
----------

La preĝejo situas sola en malgranda parko. La fasado estas simetria, meze la enirejo funkcias, al kiu kelkaj ŝtupoj kuras. La plej supre la turo altiĝas kun bulboforma pinto. La ĉefnavo havas krucnavon. La absido estas duonronda.

Fontoj
------

* hungare kun fotoj
* oficiala paĝo
* hungare kun 2 fotoj
* hungare kun foto Arkivigite je 2019-01-31 per la retarkivo Wayback Machine
* 


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

Aerfoto pri la preĝejo

* Kategorio Preĝejo Koro de Jesuo (Nagykanizsa) en la Vikimedia Komunejo (Multrimedaj datumoj)


* 
* 
*
**Preĝejo de Sankta Anna** estas romkatolika preĝejo en Hungario, en Budapeŝto, en Vár (distrikto), en urboparto Víziváros laŭ Placo Batthyány ĉe la Danubo.

Historio
--------

La paroĥo fondiĝis en 1390, kiun la turkoj detruis en 1540. La paroĥo refondiĝis en 1687. La nova paroĥo kaj kapelo konstruiĝis en 1720. Post 2 jardekoj komenciĝis la konstruado de la preĝejo. La sakristio pretiĝis en 1746, kiu estis jam loko de mesoj. Post la finkonstruo tertremo okazis en 1763. Dum la socialismo la preĝejo plene renoviĝis.

Konstruaĵo
----------

La preĝejo havas 2 turojn. Ekstere skulptaĵo estas videbla pri Sankta Anna. Fresko de la sanktejo prezentas la Sanktan Triunuon de 1938. Apud la ĉefaltaro 6 skulptaĵoj estas videblaj de 1773. La flankaj altaroj pri Sankta Kruco kaj Francisco Xavier pretiĝis en 1768.

La preĝejo estas Monumento historia. En la kripto estas entombigita la konstruisto Kristóf Hamon. Kermeso okazas en la 26-an de julio.

Fontoj
------

* Hungara Vikipedio
* hungare

La preĝejo interne
La preĝejo en 1785

* Kategorio Preĝejo Sankta Anna (Víziváros) en la Vikimedia Komunejo (Multrimedaj datumoj)
**Rafael José Urdaneta y Faría** (n. la 24-an de oktobro 1788 en Marakajbo - m. la 23-an de aŭgusto 1845 en Parizo) estis militisto kaj heroo de la sudamerikaj militoj por sendependeco.

Urdaneta naskiĝis en la provinco de Marakajbo en Venezuelo, ene de aristokrata kaj hispandevena familio. Antaŭ la sendependiĝo, li estis studento pri la latina kaj pri filozofio.

Post la deklaro pri sendependeco de 1810, Urdaneta eniris la sendependan armeon en Karakaso, por partopreni la militon kontraŭ Hispanio. Kelkajn jarojn poste, per variaj intrigoj, li fariĝis grava asistanto de Simón Bolívar kaj generalo de la Patriota Armeo.

Ŝtatsekretario pri Armeo, kaj plurfoje senatano de la Kongreso, Urdaneta interalie eksigis la registaron de Kolombio septembre de 1830, esperante la revenon de Bolivar kiel prezidanto. La reĝimo de Urdaneta tamen finfine disfalis, pro interveno de soldatoj aliancitaj al Francisco de Paula Santander.

Urdaneta "La Brilulo" mortis en Parizo en 1845, pro rena malsano.


|  |  |
| --- | --- |
| Bibliotekoj | * PeEnEo: 251406
* GND: 105743244X
* LCCN: n80161737
* VIAF: 1324016
* ISNI: 0000 0000 6122 1238
* SUDOC: 033020744
* BNF: 12393013w
 |
**Kirko Venkema Sankta Maria** estas romkatolika historia monumento en Vác, en loĝkvartalo „Felsőváros" (=Supra urbo). La neoficiale uzata nomo estas kirko de blankuloj. Tiu nomo venis pro vesto de dominikanoj.

Historio
--------

La kirko estis konstruita inter 1699-1755. Liberecbatalo de Francisko Rákóczi la 2-a kaŭzis la tre longan konstruan tempon. La internaj mebloj estis faritaj en la 1760-aj jaroj. La orgeno estis konstruita en 1870, riparita en 1951.

Mumioj
------

En la 1990-aj jaroj oni restaŭris la preĝejon. Dum laboro oni trovis kelon, kie estis videblaj 265 ĉerkoj, interne ne ostoj, sed mumioj estis trovitaj. Aero de la kripto estas tia, ke la kadavroj mumiiĝis nature.

Konstruaĵo
----------

La preĝejo situas laŭ la trotuaro en angulo de placo. 3 skulptaĵoj ornamas la fasadon: Domingo de Guzmán, Sankta Emeriko de Hungario, Senmakula koncipiĝo. La turo situas apud la sanktejo. La interna parto estas riĉe ornamita. Bildo de la ĉefaltaro prezentas preĝadon de Pio la 4-a.

Fontoj
------

* hungare kun 3 fotoj
* hungare
* hungare kun fotoj kaj mapo

* Kategorio Preĝejo Venkema Sankta Maria (Vác) en la Vikimedia Komunejo (Multrimedaj datumoj)
**Preĝejo Koro de Jesuo** estas romkatolika konstruaĵo en Hungario, en urbo Szentes.

Historio
--------

En Szentes jam dum la mezepoko funkciis kirko. Baldaŭe oni elktis multe la kalvinismon. En 1920 la episkopo ordonis distribui la urbon je 2 paroĥoj. La pli nova preĝejo konstruiĝis nur en 1943. La orgeno ekfunkciis en 1958. Renovigoj okazis interne en 1958, ekstere en 1980.

Konstruaĵo
----------

La konstruaĵo situas sola. En maldekstra flanko de la fasado altiĝas la turo, krome estas videbla skulptaĵo pri Koro de Jesuo. Meze de la fasado troviĝas la enirejo post vestiblo. La ĉefaltaro estis farita el marmoro. Meze estas videbla bildo pri la urbanoj kaj la hungaraj sanktuloj adorantaj al Sankta Koro. La dekstra bildo prezentas Sanktan Franciskon el Asizo, la maldekstra Sanktan Klaran. Super altaro de Sankta Maria sur la bildo Sankta Maria donas rozarion al Jesuo. József Palka kreis la vitralojn.

Kermeso okazas je festo de Sankta Koro.

Fontoj
------

* hungare kun fotoj
* hungare
* hungare kun la sama foto
* hungare
* hungare kun foto

* Kategorio Preĝejo Koro de Jesuo (Szentes) en la Vikimedia Komunejo (Multrimedaj datumoj)
**Kirko Vizito de Maria** estas romkatolika historia monumento en Hungario, en Budapeŝto, en loĝkvartalo Pesthidegkút.

Historio
--------

Laŭ esploroj en la 1970-aj jaroj arkeologoj konstatis, ke la fundamento devenas el la mezepoko. Dum dominado de turkoj la preĝejo ruiniĝis. Estis ankaŭ alia ruina preĝejo proksime, la vilaĝanoj foje-foje uzis ilin alterne. En 1749 oni metis kolonon antaŭ la kirkon. En 1752 la ruinkirko iomete renoviĝis, samtempe oni kreis paroĥon. Vera renoviĝo okazis en 1746. La ĉefaltaro kaj la predikejo estis farita en 1760. La orgeno ekfunkciis en 1991.

Konstruaĵo
----------

La preĝejo situas sola. En mezo de la fasado troviĝas la enirejo, la plej supre la turo altiĝas. La absido estas rektangula kaj pli mallarĝa, ol la navo. La ĉefaltara pentraĵo prezentas Ave Maria-n. Aparte menciindas skulptaĵo pri Kristo vipita, oni supozas, ke ĝi venis el la pli supre menciita alia ruina kirko. Ĉe la ekstera parto de la galerio estas videbla pentraĵo pri Sankta Floriano. La bildo memorigas pri la granda incendio en 1840. Sur la plafono fresko prezentas Ĉieliron de Maria. Krom la ĉefaltaro estas flanka altaro dediĉita al Koro de Jesuo. 

Kermeso okazas en dimanĉo post la 2-an de julio.

Fontoj
------

* hungare kun fotoj
* hungare kun foto[*rompita ligilo*]
* hungare
* hungare


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Navo kaj absidoNavo kaj absido
* Malantaŭa partoMalantaŭa parto
* Interna partoInterna parto
Iama metodisma kirko en Vajmaro
**Preĝejo Kristo** estas eksa preĝejo metodisma en Vajmaro, ĉe la angulo inter la stratoj Schubertstraße 23/Richard-Wagner-Straße en Vajmaro, Germanujo, uesta kvartalaro.

Historio
--------

Ĝi konstruitis en 1896 kun apogo de usonaj kaj germanaj privatuloj fare de Max Meckel laŭ gotika stilo. Ĝi estas el brikŝtonoj. La tegmento estas kun transepto kaj firstotureto. La angulkonstruaĵo sur rektangula horizontala projekciaĵo estas konstruita el ruĝaj brikoj kun flavaj brikbendoj super soklo. La muroj estas dividitaj en du zonojn per ĉirkaŭa kornico. La pli malalta zono havas segmentajn arkfenestrojn kaj la supra zono havas pintajn arkfenestrojn laŭflankitajn per pilastroj. Pro la du gabloj sur la orienta kaj norda flankoj de la strato kaj la okangula krestgvattureto kun malferma lanterno kaj pinta kasko, la ardeza tegmento ŝajnas havi kruciĝon. La preĝejo estas signifa arĥitekture, eĉ ekster la limoj de Vajmaro.

En 1906 la tuto estis sub la ŝirmo de *Episkopa Metodisma Eklezio*.

Franz Huth pentris vidon je Schubert-strato en la direkto de la kirko. Ĝi estas en posedado de la fondaĵo Klassik Stiftung Weimar sub la havaĵarnumero KGe/00779.

Hodiaŭ la ensemblo utiligitis kiel loĝeja kaj komerca domo. Ĝi ja figuras kiel *Christuskirche* sur listo de la monumentprotektotaĵoj vajmaraj. Distrikto eklezia de la metodistoj de Vajmaro kaj Jena administratas nuntempe disde Jena. En 2005 aĉetis *Thüringer Tanzakademie*, danclernejo, la konstruaĵon. Necesaj aliarenĝoj sekvis.

Eksteraj ligiloj
----------------

* Kategorio Preĝejo Kristo (Vajmaro) en la Vikimedia Komunejo (Multrimedaj datumoj)

* Enlistiĝo ĉe kirchbau.de

Notoj
-----

1. ↑  Art. *Methodistische Kirche*, ĉe: Gitta Günther, Wolfram Huschke, Walter Steiner (eld.): *Weimar. Lexikon zur Stadtgeschichte.* Hermann Böhlaus Nachfolger, Weimar 1998, p. 295.
2. ↑  Gitta Günther, Lothar Wallraf (eld.): *Geschichte der Stadt Weimar.* Dua eldono, Böhlau, Weimar 1976, p. 505.
3. ↑
4. ↑
5. ↑   Arkivita kopio. Arkivita el la originalo je 2022-03-14. Alirita 2022-03-14.

50.775311.31945Koordinatoj: 50° 46′ 31″ N, 11° 19′ 10″ O (mapo)
**Preĝejo de Vizito de Maria** estas romkatolika historia monumento en Hungario, en Budapeŝto, en loĝkvartalo *Újlak*.

Historio
--------

Post la turka dominado (1686) precipe bavaroj alvenis, kiuj konstruis preĝejeton en 1705. En la sekva jaro ĝi iomete trakonstruiĝis. La nun videbla preĝejo estis konstruita inter 1746-1759, sed la turo komencis sinki. Oni malkonstruis ĝin kaj nova turo konstruiĝis en 1765. En 1774 la preĝejo ricevis kopian bildon de Lucas Cranach. Post 5 jaroj la 7 flankaj altaroj pretiĝis. En 1793 fulmo trafis la turon, en 1875 pluvego kaŭzis difektojn, tial en 1877 oni renovigis la preĝejon. En 1799 nova ĉefaltaro konstruiĝis. En 1925, poste en la 1990-aj jaroj denove oni renovigis la preĝejon.

Konstruaĵo
----------

La preĝejo situas ĉe stratoangulo. En mezo de la fasado troviĝas la enirejo, sed la turo estas flanke. Interne la plej menciinda pentraĵo estis pentrita en 1798 kaj ĝi prezentas Ave Maria-n.

Kermeso okazas en la 2-an de julio.

Fontoj
------

* (hungare)
* (hungare)

Vido al la preĝejo

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
La **Serba ortodoksa preĝejo de Plej Sankta Dipatrino** estas religia konstruaĵo en Slovakio, en urbo Komárno.

Historio
--------

La plej frue ligna preĝejo estis en tiu loko, kiun serbaj rifuĝintoj konstruis. Pli nova preĝejo konstruiĝis en la 1750-aj jaroj en la urbo, kiu ĝis la Traktato de Trianon estis hungara urbo Komárom. En 1763 tertremo okazis, sed la preĝejo restis uzebla. En 1770 finiĝis la rekonstruo. En 1848 pro incendio la preĝejo bruldetruiĝis, post 3 jaroj ĝi rekonstruiĝis. Baldaŭe Serbio sendependiĝis, multe da serboj hejmeniris, la preĝejo forlasiĝis. Ekde 1967 muzeo profitas ĝin, tamen foje-foje geedziĝaj religiaj ceremonioj okazas.

maldekstra

Konstruaĵo
----------

La unusola turo altiĝas ĉe la fronto super la enirejo. Ankaŭ la preĝejo konsistas el unu navo. En la interna parto estas videblaj diversaj ortodoksaj objektoj kaj ikonoj, fine kelke da tomboŝtonoj. Ankaŭ ekstere estas multe da tomboŝtonoj.

Fontoj
------

* Hungara Vikipedio

* Kategorio Preĝejo de Plej Sankta Dipatrino (Komárno) en la Vikimedia Komunejo (Multrimedaj datumoj)
Fasado de la Preĝejo de Santiago del Arrabal
Santiago del Arrabal, vidita el malproksime
La **Preĝejo de Santiago del Arrabal** (Sankta Jakobo de la kvartalo) en Toledo, Hispanio, estas unu el ĉefaj prezentoj de la toleda mudeĥaro. Estas situanta ĉe la Pordego Bisagra norde de la historia areo.

Priskribo
---------

Ĝi havas murojn el ŝtono kaj briko kun enirejoj kun markoj en hufoferaj arkoj multlobaj. La absido estas triobla kun tri etaĝoj de arkoj malsamtipaj. En la interno estas arabaj simboloj kiaj la mano de Fatimo aŭ enskribaĵoj sur la ligna tegmento. La navaj arkoj estas gotikaj, same kiel la volbo de la navokruco. La retablo estas renesanca kun platereska ornamo, verko de Francisco de Espinosa kun bildoj de la vivoj de Kristo kaj Sankta Jakobo.

Historio
--------

Sankta Vincento Ferrer en 1405 enardigis perpredike la kontraŭsemidan senton de la paroĥanoj kaj instigis ilin al atako kontraŭ la toleda juda komunumo al kiu senigis el ĉefa sinagogo kiu poste estis konata kiel katolika preĝejo de Santa María la Blanca.

En la 20a jarcento oni ŝanĝis la ĉirkaŭon por konstruo de ŝoseo, kio senigis la preĝejon el apudaj konstruoj kaj ĝi sendependiĝis el la Pordego Bisagra, kun kiu ĝi estis unuigita.

Bildaro
-------

* Flanka pordoFlanka pordo
* Flanka enirejo ĝeneraleFlanka enirejo ĝenerale
* Ornama detalo super flanka pordoOrnama detalo super flanka pordo
* Ornama detalo ĉe flanka turoOrnama detalo ĉe flanka turo

Eksteraj ligiloj
----------------

* Municipa retejo de turismo Arkivigite je 2014-01-14 per la retarkivo Wayback Machine
* Senlimaj muzeoj[*rompita ligilo*]
* ĉe ArteHistoria Arkivigite je 2012-02-17 per la retarkivo Wayback Machine
* Turisma retejo en Kastilio-Manĉo

39° 51′ 43″ Nordo 4° 01′ 32″ Okcidento﻿ / ﻿39.8620 °N, 4.0255 °U﻿ / 39.8620; -4.0255 (mapo)
Matena bufedo
Fiŝ-bufedo
**Bufedo** estas meblo provizita per manĝaĵoj disponeblaj por invititoj aŭ klientoj ĉe teatro, balo, stacidomo. Bufedo estas ankaŭ tiu ejo, kie staras tiu instalaĵo.

Anstataŭ la kutima menusekvo (ekz. antaŭmanĝo, ĉefmanĝo, deserto), kiujn oni portas al la gastoj, en bufedo ĉiu manĝajo estas samtempe aranĝita sur apartaj tabloj kaj la gastoj povas servi sin laŭplaĉe. Oni povas diferencigi inter malvarma kaj varma bufedo.

La bufedo disvastiĝis en la 17-a jarcento el Francio tra tuta Eŭropo. La tuta tradicio reiras al la stara akcepto (fingronutraĵo).

Vidu ankaŭ
----------

* Verŝotablo

Notoj
-----

1. ↑  Laŭ Francisko Azorín **Bufedo** estas *Meblo por manĝaĵetoj ĉe Stacidomo, Teatro, Domo. Ejo kie staras tia instalaĵo*. En Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 42. Li indikas etimologion el latina *bufetagium*.

* Bufedo en la Vikimedia Komunejo (Multrimedaj datumoj)
* Kategorio Bufedo en la Vikimedia Komunejo (Multrimedaj datumoj)
**Preĝejo de "Virgulino Maria antaŭ Týn"** (*kostel Panny Marie před Týnem*) estas populare konata kiel la Týn-preĝejo.

La nuntempa gotika preĝejo, kies konstruo komenciĝis dum la regado de Karolo IV, estas jam la tria konstruaĵo sur tiu ĉi sankta tero. La unua estis malgranda romanika konstruaĵo, historie apartenanta al la "Ungelt" - la Týn-korto (2), la foircentro de Prago, kie eksterlandaj komercistoj aĉetadis kaj vendadis siajn varojn kaj por kiu oni fondis hospicon kun la nomita preĝejo. En la 15-a jarcento ĝi fariĝis ĉefa utrakvista preĝejo. Ĉi tie predikis la husana episkopo Jan Rokycana kaj tie li estis en 1471 entombigita. La Týn-preĝejo estas unu el la plej gravaj monumentoj de praga gotiko de la 14-a kaj 15-a jarcentoj. Damaĝita de incendio, ĝia volbo estis renovigita en 1679 barokstile. La norda portalo, kies reliefo prezentas la Pasionon, estas verko de la metiejoj de Petr Parléř el la fino de la 14-a jarcento (aliro tra la mallarĝa strateto "Týnská" je la norda flanko de la preĝejo). La ĉefenirejo kondukas el la placo tra la domo n ro 604/14. La pentraĵo super la ĉefaltaro devenas de Karel Škréta kaj datiĝas je 1649. Inter la muroj de la preĝejo troviĝas tombo de la fama Tycho de Brahe, la korta astronomo de imperiestro Rudolfo II. Ĝi estas ornamita per rubandoj, inter ili ankaŭ la esperantista, kiun donacis danaj esperantistoj.

* Preĝejo de Virgulino Maria antaŭ Týn en la Vikimedia Komunejo (Multrimedaj datumoj)
* Kategorio Preĝejo de Virgulino Maria antaŭ Týn en la Vikimedia Komunejo (Multrimedaj datumoj)
**Preĝejo de Maria de la Neĝo** estas romkatolika preĝejo en Hungario, en ĉefurbo Budapeŝto, en loĝkvartalo *Krisztinaváros*.

Historio
--------

En la 17-a kaj 18-a jarcentoj epidemioj pri pesto okazis. Riĉa loĝanto faris voton, tial li portis el Italio sanktan bildon kaj konstruis lignan kapelon. En 1723 pro incendio la kapelo cindriĝis, tamen la bildo restis. Nova kapelo konstruiĝis kaj la papo donacis kermeso-rajton en 1757. La kapelo iĝis pilgrimloko. Baldaŭe preĝejo konstruiĝis, kie en la ĉefloko la bildo trovis lokon. La flankaj altaroj pretiĝis inter 1811-1815. En 1836 edziĝo de István Széchenyi, en 1857 edziĝo de Ignaz Semmelweis, en 1848 baptiĝo de Lóránd Eötvös okazis en tiu ĉi preĝejo. En 1919 la komunistoj pafis al la homoj, kiuj ariĝis antaŭ la preĝejo, iu mortis. En 1940 la kirko pligrandiĝis.

Konstruaĵo
----------

La konstruaĵo havas unu turon super la enirejo, unu navon kaj pro la pligrandiĝo ankaŭ kruconavon. La flankaj altaroj estas Sankta Anna, Dipatrino, Johano Nepomuka kaj Maria Magdalena.

La preĝejo estas Monumento historia. Kermeso okazas en la 5-an de aŭgusto. Longe estis orgenisto György Czigány.

Fontoj
------

* Hungara Vikipedio
* hungare

* Preĝejo Maria de la Neĝo (Budapeŝto) en la Vikimedia Komunejo (Multrimedaj datumoj)
* Kategorio Preĝejo Maria de la Neĝo (Budapeŝto) en la Vikimedia Komunejo (Multrimedaj datumoj)
Panoramo al la Wenigemarkt-bazaro. La **Preĝejoj Sankta Egidio** (germane: *Ägidienkirche*) estas unu el la multnombraj preĝejoj en la urbocentro de Erfurto.

Historio
--------

Unue menciite en 1110 la preĝejo estas hodiaŭ en la posedo de la metodistoj. Kiam oni konstruis la ejon el ŝtono oni ŝanĝis ĝin en t.n. "pontokapan" preĝejon kun budoj kaj vendejoj teretaĝe. Diservoj fariĝis unuaetaĝe.

Post la reformacio kaj la enkorpigo de la komunumo al la paroĥejo de Sankta Gregoro, la preĝejo kadukiĝis kaj preskaŭ ruiniĝis. La tegmento kiel ankaŭ la okcidenta gablo disfalis. Post provizora restaŭrado ĝi servis kiel provizejo kaj tranoktejo por migrantaj fraŭloj kaj estus preskaŭ detruita. En 1827 aĉetis ĝin komercisto kiu ne nur pligrandigis la butikojn sed ankaŭ utiligis la navon preĝejan kiel loĝejojn post ties divido en du etaĝojn. La kampanilo restis nedifektita. Ekde 1960 oni uzas la domon denove kiel preĝejon.

Ekonomia elirpunkto
-------------------

La patroneco de la bohema sanktulo estas en kunteksto kun la funkcio kiel "pontokapa" preĝejo: de la ĉirkaŭanta Wenigemarkt-bazaro kondukis malnova komerca vojego (Via regia; ene de Erfurt i.a. la hodiaŭaj Futterstraße kaj Markstraße) orienten.

Ĉirkaŭas la placon burĝaj domoj el la 19-a jarcento, kiu pli frue estis la plej orienta merkata placo de la Franka Regno. Tie ĉi renkontiĝis frankaj kun slavaj komercistoj.

Belvedero
---------

Supreniru la vizitanto la 128 ŝtupojn al la belvedero por ĝui belegan panoramon super la Ponton de la brokantistoj kaj la urbocentron.

Eksteraj ligiloj
----------------

* Kategorio Preĝejo Sankta Egidio (Erfurto) en la Vikimedia Komunejo (Multrimedaj datumoj)

* Hejmpaĝo de la paroĥa komunumo.
Magdaleno-kirko
**Preĝejo Sankta Magdaleno** (germane:*Magdalenenkirche*) estas luterana kirko en Zella-Mehlis, Germanujo, apartenante al la eklezia subdistrikto Meiningen ene de la Evangelia Eklezio en Meza Germanujo.

Priskribo
---------

interno
la orgeno
La malsupra etaĝo de la altareja turo estiĝis je la komenco de la 13-a jarcento, dume la pli supraj ne antaŭ 1495. Post malkonstruo de la navo alkonstruitis nova inter 1731 kaj 1741 eoste en akuta angulo. En 1930 nove aranĝitis la interno. 

Havas la navo duetaĝajn galeriojn kaj lignan spegulvolbon. La plafonpentrado de 1930 bildigas cebaot, la resurekton de Jesuo kaj la Triunuon. La fenestroj el plumba vitro ankaŭ alvenis en 1930. 

Sur la galerio supre de la sakristio staras predikejo kun sonplifortiga ambonkovro el la kirka konstrutempo. En 1930 estiĝis altara retablo de Erich Klahn, la baptujo kaj la skulptitaj statuoj de Petro kaj Johano. 

La orgenfasado estas originalo de en 1743 fare de Johann Caspar la 2-a Beck kreita instrumento. La nuna orgeno kun du klavaroj, pedalo kaj 30 registroj konstruitis en 1885 fare de la entrepreno Knauf. La tura teretaĝo posedas vandpentraĵon el la 1620-aj jaroj kaj ŝirmatas de krucripovolbo. 

Nordvande staras malfrugotika tabernaklo kun flanke pentritaj Kristo kaj Sankta Johano.

Literaturo
----------

* *Dehio-Handbuch der deutschen Kunstdenkmäler, Thüringen.* Deutscher Kunstverlag, München/Berlin 2003, ISBN 3-422-03095-6, p. 1414.

Eksteraj ligiloj
----------------

* Kategorio Preĝejo Mario Magdaleno (Zella-Mehlis) en la Vikimedia Komunejo (Multrimedaj datumoj)

Notoj
-----

1. ↑  Magdaleno-kirko ĉe EKMD-paĝaro
2. ↑  Uwe Pape (eld.): Lexikon norddeutscher Orgelbauer, Band 1: Thüringen und Umgehung, p. 21 kaj 159. Pape Verlag, Berlin 2009, ISBN 978-3-921140-86-4

50.66179710.65506Koordinatoj: 50° 39′ 42″ N, 10° 39′ 18″ O (mapo)